b'\n_START_ARTICLE_\nM/B Na\xc5\xa1e more\n_START_PARAGRAPH_\n\xc5\xa0kolsko-istra\xc5\xbeiva\xc4\x8dki brod "Na\xc5\xa1e more" plovilo je u vlasni\xc5\xa1tvu Vlade Republike Hrvatske, a slu\xc5\xbei za obrazovanje studenata i u znanstvene svrhe._NEWLINE_Nastao je 1991. godine u brodogradili\xc5\xa1tu Arturo Stabile u Trapaniu u Italiji. Prvo ime broda\xc2\xa0 je bilo "Ligny Secondo". Promijenio je ime 1998. 2000. godine je u Remontnom brodogradili\xc5\xa1tu \xc5\xa0ibenik rekonstruiran od prvotnog ribarskog broda plivali\xc4\x8dara, a opremljen je s tri biolo\xc5\xa1ka laboratorija i A-sohom za povla\xc4\x8denje ko\xc4\x8de. Brod je dug 31,75 metar, a \xc5\xa1irok 7,4 metara. _NEWLINE_Povjeren je Sveu\xc4\x8dili\xc5\xa1tu u Dubrovniku, a koristi se za prakti\xc4\x8dnu nastavu u sklopu pomorskih studija Sveu\xc4\x8dili\xc5\xa1ta u Dubrovniku, Pomorskog fakulteta u Splitu, Pomorskog fakulteta u Rijeci i za znanstvena istra\xc5\xbeivanja. _NEWLINE_Pod zapovjedni\xc5\xa1tvom je kapetana \xc4\x90iva Beni\xc4\x87a te ima 5 \xc4\x8dlanova posade.'